Държавен вестник, бр. 35, 2010 г., стр. 23

БРОЙ  35	
Д Ъ Р Ж А В Е Н  В Е С Т Н И К 	
СТР.  23  
6.27. определя своевременно и след съгла­
суване със Съвета по пощенска експлоатация 
броя на необходимите комисии за успешното 
водене на работа на Конгреса и определя тех­
ните функции;
6.28. определя след съгласуване със Съвета 
по пощенска експлоатация и при условие за 
одобрение от Конгреса страните членки, които 
са в състояние да:
 – поемат функциите на заместник–предсе­
датели на Конгреса, както и на председатели 
и заместник-председатели на комисиите, като 
се съобразява, доколкото е възможно, със 
справедливото географско разпределение на 
страните членки;
 – участват в ограничените комисии на 
Конгреса;
6.29. обсъжда и одобрява, съгласувано със 
Съвета по пощенска експлоатация, проекта за 
стратегия, който се представя пред Конгреса;
6.30. одобрява съставения от Международ­
ното бюро, съгласувано със Съвета по пощен­
ска експлоатация, четиригодишен доклад за 
резултатите на страните членки при прилага­
нето на стратегията на Съюза, одобрена от 
предходния Конгрес, който се представя пред 
следващия Конгрес;
6.31. създава рамката за организиране на 
Консултативния комитет и одобрява органи­
зацията на Консултативния комитет съгласно 
разпоредбите в член 106;
6.32. създава критерии за присъединяване 
към Консултативния комитет и приема или 
отхвърля молбите за присъединяване съобраз­
но тези критерии, след като се увери, че тези 
молби са обработени по ускорена процедура 
между заседанията на Административния съвет;
6.33. определя своите членове, които ще 
влязат в Консултативния комитет;
6.34. приема отчетите, както и препоръките на 
Консултативния комитет, провежда обсъждане 
по тях и проучва препоръките на Комитета за 
представяне пред Конгреса.
7. На първото си съвещание, свикано от 
председателя на Конгреса, Административният 
съвет избира измежду членовете си четирима 
заместник- председатели и приема своя вътре­
шен правилник.
8. По покана от своя председател Админи­
стративният съвет се събира по принцип веднъж 
в годината в седалището на Съюза.
9. Председателят, заместник–председателите 
и председателите на комисиите на Админи­
стративния съвет, както и председателят на 
Групата за стратегическо планиране образуват 
Ръководния комитет. Този комитет подготвя и 
ръководи дейностите на всяка сесия на Адми­
нистративния съвет. Той одобрява от името на 
Административния съвет двугодишния доклад 
за дейностите на Съюза, изготвен от Междуна­
родното бюро, и изпълнява всяка друга задача, 
която Административният съвет реши да му 
възложи или необходимост от която възникне 
в процеса на стратегическото планиране.
10. Пътните разходи на представителя на 
всеки един от членовете на Административния 
съвет, участващ в заседанията на този орган, 
са за сметка на неговата страна членка. При 
все това представителят на всяка от страните 
членки, класифицирана сред развиващите се 
страни или сред най-слаборазвитите страни 
в съответствие със списъците, изготвени от 
Организацията на обединените нации, има 
право, с изключение за съвещанията, провеж­
дани по време на Конгреса, на възстановяване 
на стойността на един самолетен билет за 
отиване и връщане в икономична класа или 
на един билет в първа класа за железопътен 
транспорт, или на стойността на пътуването с 
други средства, при условие че тази стойност 
не надвишава цената на самолетния билет 
отиване и връщане в икономична класа. Съ­
щото право се полага и на представителите 
на всеки член на комисиите, Работните групи 
или останалите органи, когато те се събират 
извън Конгреса и сесиите на Съвета.
11. Председателят на Съвета по пощенска 
експлоатация представлява същия на заседа­
нията на Административния съвет, в дневния 
ред на които фигурират въпроси, отнасящи се 
до органа, който той ръководи.
12. Председателят на Консултативния ко­
митет представлява същия на заседанията на 
Административния съвет, когато дневният ред 
съдържа въпроси, които представляват интерес 
за Консултативния комитет.
13. С цел да се осигури ефикасна връзка 
между дейностите на двата органа Съветът 
по пощенска експлоатация може да определи 
представители, които да присъстват на заседа­
нията на Административния съвет в качеството 
на наблюдатели.
14. Страната членка, в която се събира Ад­
министративният съвет, е поканена да участва 
в заседанията в качеството на наблюдател, ако 
тя не е член на Административния съвет.
15. Административният съвет може да покани 
на своите заседания без право на глас всеки 
международен орган, всеки представител на 
асоциация или на предприятие, както и всяко 
квалифицирано лице, което желае да приоб­
щи към дейността си. Той може също така да 
покани при същите условия една или повече 
страни членки, заинтересовани от въпроси, 
предвидени в неговия дневен ред.
16. По тяхна молба посочените по-долу 
наблюдатели могат да участват в пленарните 
съвещания и в заседанията на комисиите на 
административния съвет без право на глас:
16.1. членове на Съвета по пощенска екс­
плоатация;
16.2. членове на Консултативния комитет;
16.3. междуправителствени организации, 
които се интересуват от работите на Админи­
стративния съвет;